I 2011 skal Aalborg Sygehus spare cirka 80 millioner kroner. Derfor har sygehusledelsen besluttet, at der både skal skæres i antallet af sengepladser, og at 90 medarbejdere skal omplaceres. Sygehuset reducerer antallet af sengepladser med 50. Det er endnu ikke lagt fast, hvilke afdelinger og afsnit, der skal have færre senge. Det er en beslutning, der skal træffes politisk. Derudover skal cirka 90 medarbejdere omplaceres på andre sygehuse i regionen. Sygehusledelsen skriver i en pressemeddelelse, at sygehuset ikke kan undgå at sige farvel til nogle af medarbejderne, men at de " håber og arbejder på, at antallet af egentlige afskedigelser vil blive så lavt som muligt."

Opsummering:
Der forsvinder 50 sengepladser og 90 medarbejdere på Aalborg Sygehus.